Lolland-Falsters Stifts-Tidende, 1843-12-07
Naar vi i Norden tale om vor Folkepoest fra Middelalderen, saa vide vi Alle, at det er Kæmpeviserne, Talen er om, og skulde Nogen tvivle om deres Berettigelse til at kaldes Nordens Folkepoesi, saa behøve vi kun at henvise til hvor de naturlig ere fremkomne, for at føre et slaaende Beviis for vor Paastand, idet man maa erkjende at det er der, ene der, hvor Nordens Aand er Folkets Aand, Nordens Tunge Folkets Maal. Ligesom Træets mangfoldige, vidtspredte Grene til samme Tid frembringe samme Frugt, saaledes fremsprang disse baade ved Aand og Form saa eiendommelige Sange samtidig hos alle Nordens ved Tid og Rum vidt adspredte Stammer. Men med Alt hvad disse Frænder nu end have tilfælles, saa har dog ikke desmindre Enhver af den Noget for sig, og skjøndt fast alle de Kæmpeviser, der lyde ved Sverrigs Søer og mellem Norges Fjælde, ogsaa lyde, eller have dog lydt paa Danmark Sletter, saa kunne vi dog snart nævne Eet, som Danmark har saa godt som for sig selv, og det er en Række af historiske Viser, som Jngen af de andre nordiske Stammer har Synderligt af, medens Svensken endnu synger vore Viser baade om Dronning Dagmar, Marsk Stig og Tovelile. Det er desuden hos os at man tidligst begyndte at føre i Pennen hvad for kun laae paa Folkets Tunge, og Danmark og Norden i det Hele maa aldrig glemme at vide de brave Kvinder paa Herreborgene sin Tak, hvem vi skylde saa godt som Alt hvad der af vor Middelalders folkelige Digtning hidtil er kommet for Lyset, og endda lidt til, for i vore Boggjæmmer findes endnu en tredive Visebøger, store og smaa, skrevne for det Meste af vore Adelsdamer i det 16de og 17de Aarhundrede, af hvis Jndhold det Mindste findes paa Prænt. Vi Undertegnede have derfor gjennem flere Aar arbeidet paa at samle Alt hvad vi kjende af danske Kæmpeviser paa Prænt og i Skrift, og det er vort Haab, snart at kunne give det danske Folk en saa fuldstændig Samling af dets Middelalders Poesi, som kan uddrages af alle de trykte Udgaver, de bekjendte Haandskrifter og Flyvebladene trykte i dette Aar, og Hr. Justitsraad J. M. Thiele har hertil forekommende overladt os de Forarbeider, han flere Aar tilbage gjorde i et lignende Øiemed. Vi have intet Ord udeladt af de mangfoldige, ofte kun lidet forskjellige Opskrifter af en og samme Vise, da enhver Vilkaarlighed maa fordømmes, hvor det gjælder om at give hvad man har fundet. Men endnu savne vi eet, og det et vigtigt Leed, for Samlingen skal kunne nærme sig Fuldstændighed; det er derfor vi herved henvende os til danske Mænd og Kvinder trindt i Landet, med Bøn om, og Opfordring til at staae os bi i denne fælles Sag. Der lever nemlig endnu hos Folket, og da meest hos de Gamle iblandt det, en stor Deel af den Nationalskat, hvorom her er Talen, og det er derfor af største Vigtighed for os og for Sagen, at vi sættes i Stand til i ovennævnte Værk at indlemme Kundskaben og hvor og hvorledes den har bevaret sig levende paa Folkets Tunge til denne Dag. Det er derfor vor Bøn til alle dem, som føle varmt for Fædrelandet og dets aandelige Eiendom, at de ville meddele os Alt herhid hørende, som de enten kjende eller kunne komme til Kundskab om. Blot et enkelt Vers som det endnu synges i Folket, uden Hensyn til om det tilhører en forhen trykt, eller en aldrig for kjendt Vise - om muligt med Melodien, der staaer i en saa inderlig og væsentlig Forbindelse med Folkepoesien, - vil være et vigtigt Bidrag til dennes Historie og skal ikke blive glemt i det vidtløftige Værk, der nu er sin Fuldendelse nær. Dersom Nogen skulde være i Besiddelse af, eller have Kundskab om nogen allerede existerende Samling eller enkelt Optegnelse, saa følger det af sig selv, at Meddelelse heraf eller herom vil være Jndbyderne høist vigtig og inderlig kjærkommen. Ethvert saadant Bidrag, laant eller skjænket, bedes ufrankeret tilstillet enten En af disse danske Mænd, der have tilsagt os deres Bistand, nemlig de Herrer, Professor B. S. Jngemann i Sorø, Pastor H. K. Rask i Ridløse ved Sorø, Provst P. Jngerslev i Magleby ved Stege, Overlærer Dr. phil. C. Paludan Müller i Odense, Pastor S. Bindesbøll Nakskov, Pastor O. D. Lütken i Karleby ved Nykjøbing paa Falster, Adjunct Ris Hansen i Aarhuus, Pastor L. C. Müller i Snedsted ved Thisted, Pastor W. Birchedahl, Sønderomme ved Veile, Pastor W. Schler i Vodder ved Ribe og Redacteur P. C. Koch i Haderslev, eller ogsaa Enaf Undertegnede, der nære det faste Haab, at denne deres Opfordring ikke skal blive forgiæves, men at ret mange danske Mænd og Kvinder ville række Haand til denne Folkesags Fremme og da navnlig at der endnu vil findes mange værdige Døttre, af hine vor Folkesangs kjærlige Fostermødre.